**PROJEKTEERIMISTÖÖDE**

**TÖÖVÕTULEPING nr**

(hiliseima digitaalallkirja kuupäev)

Riigimetsa Majandamise Keskus (RMK), edaspidi **tellija,** keda esindab [Vali sobiv] [Vali kuupäev] [Vali sobiv] nr alusel , ühelt poolt,

ja edaspidi **töövõtja,** keda esindab [Vali sobiv] alusel teiselt poolt,

keda nimetatakse edaspidi **pool** või ühiselt **pooled**,

sõlmisid käesoleva lepingu, edaspidi **hankeleping**

1. **ÜLDSÄTTED**
   1. Leping sõlmitakse „……………………….projekteerimise ………………..raamlepingu (viitenumber………………..) raames läbiviidud minikonkursi „[Sisesta hanke nimetus]“ (viitenumber [Sisesta number]), s.h lähteülesande/tehnilise kirjelduse, projekteerimistingimuste ja edukaks tunnistatud pakkumuse alusel.
   2. Hankelepingu täitmisel lähtuvad pooled käesolevas lepingus ja raamlepingus esitatud tingimustest (kaasa arvatud raamlepingu lisaks olevates hankedokumentide tehnilisest kirjeldusest ning pakkumusest).
   3. Hankelepingu tingimused on eritingimusteks ning raamlepingu tingimused üldtingimusteks ning raamlepingu ja hankelepingu vastuolude korral kohaldatakse hankelepingu tingimusi.
   4. Käesolevat lepingut rahastatakse …………………….projektist nr …………………………..
   5. Riigihanke materjalid on kättesaadavad elektroonilises riigihangete registris (eRHR).
   6. Kõigis küsimustes, mis ei ole reguleeritud lepingu või selle lisadega, juhinduvad pooled Eesti Vabariigi vastavatest õigusaktidest.
2. **LEPINGU OBJEKT**
   1. Lepingu objektiks on peatöövõtu korras töövõtja poolt…………………………………………….ehitusprojekti koostamine……..staadiumis ja koostamiseks vajalike uurimis- ja projekteerimistööde tegemine ning sellega seotud asjaajamine vastavalt lepingu dokumentides sätestatud tingimustele ja nõuetele (edaspidi *töö*).
   2. Töö tegemise tulemusel kohustub töövõtja tellijale üle andma lepingu tingimustele vastava ehitusprojekti. Töö vormistatakse eesti keeles. Kõikide üleantavate eksemplaride identsuse eest vastutab töövõtja.
   3. Töö tulemus loetakse saavutatuks, kui töövõtja on tellijale üle andnud punktis 2.2 nimetatud projekti lepingus sätestatud tähtaegadel ja vormis.
   4. Töö tegemise raames kuulub töövõtja ülesannete hulka ka:
      1. tellijale ettepanekute tegemine töö lahenduse osas niivõrd, kuivõrd need lahendused on töövõtja parima arusaama kohaselt vajalikud parema lahenduse, kvaliteedi, vastupidavuse tagamiseks.
      2. töö alustamiseks ja tegemiseks vajalike uuringute, alusandmete, lubade, projekteerimis- ja tehniliste tingimuste hankimine ja tellijale üleandmine ning nendega seotud kulude kandmine, sh riigilõivud,
      3. projekti alusel kõigi vajalike lubade taotlemine ja tellijale üleandmine ning sellega seotud kulude kandmine;
      4. selliste tööde tegemine ja/või teenuse osutamine, mida ei ole lepingu dokumentides otseselt kirjeldatud, kuid mis on tavapäraselt vajalikud lepingu eesmärgi saavutamiseks.
   5. Töövõtja kinnitab, et ta on tutvunud kõigi lepingu täitmiseks vajalike asjaoludega, samuti kinnitab, et töö on võimalik lepinguga kokkulepitud tasu eest teha, Töövõtjal on olemas Töö täitmiseks vajalik kvalifikatsioon ja kogemus, Töövõtjal on olemas kõik vajalikud litsentsid, load ja nõusolekud, kui need on õigusaktidest tulenevalt vajalikud või vastava töö puhul nende olemasolu eeldatakse
3. **LISATÖÖD JA ETTENÄGEMATUD TÖÖD**
   1. Pooled võivad vajadusel kokku leppida töö tegemise käigus selguvate vajalike lisatööde teostamises. Lisatööde kokku leppimist loetakse lepingu muutmiseks ning sellele kohaldatakse lepingu muutmise sätteid.
   2. Lisatöödeks loetakse tellija poolsed muudatused lähteandmetes või projektdokumentatsioonis, mis põhjustavad ehitusprojekti mahu olulise suurenemise. Samuti loetakse lisatöödeks muudatused, mida tellija soovib ehitusprojekti sisse viia pärast projekti lõplikku kooskõlastamist tellija poolt ja mis ei ole tingitud töövõtja poolt oma kohustuste täitmata jätmisest.
   3. Tellija on kohustatud hüvitama teenuste osutamisega seotud ettenägematud dokumenteeritud ja põhjendatud kulud, mis ei ole eelduslikult kaetavad Lepingu tasu arvelt. Ettenägematute kuludena käsitletakse kulutusi, mida projekti ettevalmistamise, pakkumuse tegemise ja lepingudokumentide koostamise käigus ei olnud võimalik ette näha ning eelarvesse planeerida.
   4. Juhul kui projekteerimistööde käigus selgub, et on vajalik taotleda täiendavaid lube ja tasuda riigilõivu, siis tasub riigilõivu töövõtja, mille tellija kompenseerib.
   5. Ettenägematuteks kuludeks võivad olla muuhulgas ettenägematute uuringute või katsete tegemiste arv ja kulud või muu sarnane.
   6. Taotlus ettenägematute kulude hüvitamiseks tuleb esitada Tellijale kirjalikult koos kulu detailse eelarve ja seletuskirjaga, milles on toodud ootamatult esile kerkinud probleemide nimekiri, täiendavate tööde/uuringute läbiviimise korraldus ja eeldatav tööde maht ning põhjendatud raha kasutamise vajadus ja otstarve.
   7. Kui lepingu täitmisel selgub tellija soovidest tulenev vajadus tööde täiendamiseks või muutmiseks selliselt, mis erineb lepingus kokkulepitud tööde sisust, lepitakse lepinguhinna suurenemine poolte vahel eraldi kirjalikult kokku. Töömahu vähenemisel lepitakse hinna vähenemine samuti poolte vahel kokku eraldi kirjaliku kokkuleppega.
4. **TÄHTAJAD**
   1. Töövõtjal on õigus alustada töö tegemist kohe pärast lepingu sõlmimist.
   2. Valmis ja lõplikult komplekteeritud ehitusprojekti koos kõigi nõutavate ja vajalike lubade ja kooskõlastustega üleandmise tähtaeg tellijale on **…..kuud pärast lepingu sõlmimist** (edaspidi e*hitusprojekti tähtaeg*).
   3. Töö teostatakse, antakse üle ja tasustatakse vaheetappidena:
      1. Töövõtja on kohustatud läbi viima eeluuringud ja esitama tellijale hiljemalt…………
      2. Töövõtja on kohustatud ehitusprojekti, millele on esitatud seotud osapoolte ja ametkondade kooskõlastuse saamise taotlus, tellijale üle andma hiljemalt ………
      3. *valmis projekti, mille ekspertiis on läbi viidud ja milles töövõtja on hankija nõudel teinud ekspertarvamusest lähtuvalt parandusi või muudatusi, hiljemalt hankija poolt määratud tähtajal, 2 kuu jooksul alates punktis 4.2. nimetatud tähtajast(rakendatakse vaid juhul, kui minikonkurssi tingimustes on sätestatud ekspertiisi tellimine)*
   4. Lepingus sätestatud tööde tähtaegu on õigus poolte vahelise kirjaliku kokkuleppega pikendada vastavalt takistuse või viivituse esinemise päevade arvule, kui lepingu täitmine on takistatud või viibib alljärgnevatel töövõtjast mitteolenevatel põhjustel:
      1. kui töösse viiakse sisse parandused tellija soovil, mis suurendavad töö mahtu ja/või pikendavad töö kestvust;
      2. haldusorganid, kolmandad isikud või tellija viivitavad töövõtja poolt taotletavate töö osaks olevate kooskõlastuste või lubade väljastamisega töövõtjast mitteolenevatel asjaoludel;
      3. esinevad vääramatu jõu asjaolud.
5. **ALLTÖÖVÕTJAD**
   1. Töö osalisel või täielikul tellimisel kolmandate isikute käest ehk alltöövõtjate kasutamisel jääb töö tegemise eest tellija ees täies ulatuses vastutavaks töövõtja.
   2. Töövõtja peab tagama, et kui ta tugines riigihanke menetluses kvalifitseerimise tingimuste vastavuse tõendamiseks teiste isikute vahenditele, siis teised isikud osalevad vahetult lepingu täitmisel alltöövõtjana vähemalt osas, milles teiste isikute vahenditele tugineti.
   3. Töövõtja kohustub esitama lepingu täitmise alustamise ajaks tellijale selleks ajaks teadaolevate lepingu täitmisel osalevate alltöövõtjate nimed, kontaktandmed ja teabe nende seaduslike esindajate kohta ning info, millist osa tööst alltöövõtja tegema asub.
   4. Töövõtja peab esitama sama teabe ka iga alltöövõtja kohta, kes kaasatakse lepingu täitmisesse lepingu kestel ja kelle kohta pole tellijale lepingu täitmise alustamise ajaks teavet esitatud.
   5. Töövõtja ei tohi alltöövõtjat kaasata lepingu täitmisesse enne tellijalt vastava kooskõlastuse saamist. Tellija kohustub alltöövõtja kaasamise kooskõlastama või sellest keelduma viie tööpäeva jooksul töövõtjalt alltöövõtja andmete saamisest arvates.
6. **TÖÖ ÜLEANDMINE JA VASTUVÕTMINE**
   1. Töövõtja annab valmis töö või töö etapi tellijale üle üleandmise-vastuvõtmise aktiga või vaheaktiga, edastades töövõtja esindaja poolt digitaalselt allkirjastatud töö tulemdokumendid ja eraldi failina digitaalselt allkirjastatud akti tellija kontaktisiku e-postiaadressile.
   2. Töö või töö etapp loetakse tellija poolt vastuvõetuks alates akti või vaheakti tellija esindaja poolt allkirjastamisest. Töövõtja poolt annab töö või töö etapi üle ning tellija poolt võtab vastu lepingus kontaktisikuna määratud esindaja.
   3. Aktis või vaheaktis fikseeritakse üleantava dokumendi nimetus või töö etapi kirjeldus, üleandmise aeg ja üleantava töö maksumus, mis ei ole arve.
   4. Tellija kohustub töövõtja poolt üleantud töö ja esitatud akti 10 tööpäeva jooksul selle esitamisest üle vaatama ning akti allkirjastama või sama tähtaja jooksul esitama kirjalikult oma pretensioonid töö osas ja põhjendused töö vastuvõtmisest keeldumise kohta. Tellijal on õigus keelduda tööd vastu võtmast ja aktile alla kirjutamast, kui töö ei vasta lepingu tingimustele. Sellisel juhul esitab tellija töövõtjale 10 tööpäeva jooksul akti esitamisest oma põhjendatud pretensioonid ja annab töövõtjale mõistliku tähtaja puuduste kõrvaldamiseks.
   5. Kui töövõtja on lepingust tulenevad kohustused täitnud ja tellijale esitanud akti allkirjastamiseks ning tellija ei ole esitanud põhjendatuid pretensioone 10 tööpäeva jooksul peale akti esitamist, siis loetakse töö tellija poolt vastu võetuks.
   6. Pretensiooni mitteesitamine tellija poolt eelnimetatud tähtaja jooksul enne akti allkirjastamist ei piira tellija õigusi esitada töövõtjale pretensioone puuduste suhtes, mille avastamine üleantud tööde ülevaatuse käigus ei olnud mõistlikul moel võimalik, sh projekteerimisvead, mis ilmnevad ehitusprojekti järgi ehitamise või valmis ehitise kasutamise käigus.
   7. Töövõtja koostab arve tellija poolt kinnitatud akti alusel.
7. **TASU JA MAKSETINGIMUSED**
   1. Hankija on kohustatud maksma töövõtjale kõigi käesoleva lepinguga määratud kohustuste täitmise eest kokku [Sisesta summa] ([Sisesta summa sõnadega]) eurot, edaspidi tasu, millele lisandub käibemaks kehtivas määras.
   2. Hankija tasub tööde eest järgmiselt:
      1. 30% tasust peale uurimistööde lõpetamist ja vastava toimiku üleandmist tellijale;
      2. 50% tasust, kui tellija on ehitusprojekti vastu võtnud ja töövõtja on alustanud kooskõlastuste ja /või lubade taotlemisega vastavatest ametiasutustest;
      3. 20% tasust peale projektile *(kooskõlastuste väljastamist/lubade väljastamist/ekspertiisi teostamist /).*
   3. Tasu sisaldab kõiki töö tegemise ja üleandmisega ning autoriõiguse loovutamise ja litsentsiga seotud maksumusi ja tasusid
   4. Tasu maksmine toimub etappidena pärast teatud töö valmidustaseme saavutamist poolte allkirjastatud üleandmise-vastuvõtmise akti alusel.
   5. Töövõtjal tekib õigus nõuda ning tellijal kohustus maksta tasu pärast vaheetapi kohase töö vastuvõtmist tellija poolt.
   6. Tasu nõudmiseks esitab töövõtja tellijale arve, mille tellija kohustub tasuma arvel näidatud tähtaja jooksul, mis ei tohi olla lühem kui 14 kalendripäeva arve esitamisest.
8. **TÖÖVÕTJA KOHUSTUSED ja ÕIGUSED**
   1. Töövõtja on kohustatud:
      1. tegema töö lepingu nõuete kohaselt ning lepinguga määratud mahus ja ulatuses kooskõlas tööle kehtivate õigusaktide ja normidega ning töövõtja majandus- ja kutsetegevuses tunnustatud parima tava ja praktikaga ning seda liiki tööle omase kõrge kvaliteediga;
      2. suhtlema tellijaga eesti keeles koos ametialase sõnavara valdamisega nii suuliselt kui ka kirjalikult. Kui töövõtja projektijuht või muud kaasatud isikud või töövõtja esindajad ei valda eesti keelt piisaval tasemel, siis kohustub töövõtja tagama tõlke eesti keeles;
      3. tagama töö teostamisel ja korraldamisel vajaliku kvalifikatsiooniga tööjõu kasutamise, samuti esitama tellija esimesel nõudmisel andmed tööde vahetute teostajate ja nende kvalifikatsiooni kohta;
      4. lepingu täitmisel olema majanduslikult sõltumatu asjaoludest, mille tõttu ta ei saa olla objektiivne tellija huvide esindamisel ning tööga seotud otsuste tegemisel. Kui lepingu kehtimise ajal ilmnevad töövõtja (sh tema alltöövõtja) sõltumatust ja objektiivsust mõjutavad asjaolud, siis on töövõtja kohustatud tellijat sellest viivitamatult informeerima;
      5. vastama tellija järelpärimistele tööde tegemise hetke olukorra kohta kolme tööpäeva jooksul ning lubama kontrollida töö tegemise käiku;
      6. kõrvaldama omal kulul kõik töö läbivaatamisel ilmnenud puudused ning järgima eksperdi ja tellija poolt esitatud nõudmisi, kui need ei ole vastuolus projekti koostamise nõuetega;
      7. andma tellijale selgitusi ja konsultatsioone töö realiseerimisel ning tellija nõudmisel viivitamata parandama töövõtja kulul töö realiseerimise käigus töös ilmnenud puudused või vead;
      8. teavitama tellijat töö tegemist oluliselt mõjutavatest või takistavatest asjaoludest võimalikult aegsasti või viivitamatult nende ilmemisel ning pakkuma omalt poolt lahendusi võimalike takistuste likvideerimiseks või nende mõjude leevendamiseks;
      9. tegema tellijaga igakülgset koostööd tellija huvist ja eesmärkidest lähtuvalt.
   2. Töövõtjal on õigus:
      1. saada nõuetekohaselt tehtud ja üleantud töö või töö etapi eest tasu vastavalt lepinguga kokkulepitule;
      2. saada tellijalt töö tegemiseks vajalikku lähteandmeid, informatsiooni ja juhiseid;
      3. teha tellijale ettepanekuid töö lahenduste osas niivõrd, kuivõrd need muudatused töövõtja parima arusaama kohaselt võiksid teenida töö eesmärgist lähtuvalt optimaalsema ja otstarbekama valmimise huve;
      4. nõuda tellijast sõltuvate mitteõiguspäraste takistuste kõrvaldamist töö teostamisel või korraldamisel.
9. **TELLIJA KOHUSTUSED ja ÕIGUSED**
   1. Tellijal on kohustus:
      1. tasuda töövõtjale tehtud töö eest vastavalt lepingule;
      2. anda töövõtjale üle vajalikud lähteandmed lepingus või koosolekute protokollides fikseeritud tähtaegadeks;
      3. edastada töövõtjale igasugust informatsiooni, mis tellija parima äranägemise kohaselt võib aidata kaasa tööde kiiremale ja optimaalsemale teostamisele;
      4. teavitama töövõtjat töö tegemist oluliselt mõjutavatest asjaoludest võimalikult aegsasti või viivitamatult nende ilmemisel ja pakkuma omalt poolt lahendusi võimalike takistuste likvideerimiseks või nende mõjude leevendamiseks;
      5. tegema töövõtjaga igakülgset koostööd lepinguga seatud eesmärkidest lähtuvalt.
   2. Tellijal on õigus:
      1. nõuda töövõtjalt lepingus sätestatud kvaliteedinõuetest, lähteandmetest, lepingu hinnast ja lepingu tähtaegadest kinni pidamist;
      2. teostada kontrolli ja järelevalvet töövõtja teostatavate töö mahu ja kvaliteedi vastavuse osas kehtestatud nõuetele ja kahtluste olemasolul igal ajal kontrollida töö käiku ja kvaliteeti;
      3. nõuda töövõtja kaasatud spetsialistide väljavahetamist töövõtja kulul, kui nimetatud isikud ei oma töö tegemiseks nõutavat kvalifikatsiooni või pädevust, teostavad töid mittekohaselt, on asjatundmatud või ei ole koostööaltid, ei ole sidevahendite teel mõistlikku pingutusega kättesaadavad või ilmselgelt ei toeta või ignoreerivad tellija eesmärgi saavutamist;
      4. pöörduda kolmandate isikute poole sõltumatu eksperthinnangu saamiseks tööde kvaliteedi kohta.

1. **LEPINGU MUUTMINE**
   1. Lepingut võib muuta vaid poolte kirjalikul kokkuleppel, mis vormistatakse lepingu lisana ja mis jõustub pärast allakirjutamist poolte esindajate poolt.
   2. Kõik lepingu muudatused peavad olemas kooskõlas riigihangete seadusega.
   3. Lepingut muuta sooviv pool esitab muudatusettepanekud teisele poolele kirjalikult. Muudatusettepanek peab olema põhjendatud. Teine pool on kohustatud nimetatud ettepaneku läbi vaatama ja ettepaneku esitanud poolele kirjalikult vastama hiljemalt 10 kalendripäeva jooksul arvates ettepaneku saamisest. Ettepaneku mitterahuldamise otsus peab olema põhjendatud.
   4. Eesti Vabariigi õigusaktide muutmisest tulenev vastuolu mõne käesoleva lepingu sättega ei mõjuta ülejäänud lepingu kehtivust. Lepingupooled kohustuvad vastastikusel kokkuleppel seadusega vastuolus oleva kokkuleppe viima kooskõlla kehtiva seadusega.
2. **LEPINGU KEHTIVUS ja LÕPPEMINE**
   1. Leping jõustub ja loetakse sõlmituks selle allkirjastamisel mõlema poole poolt (lepingu sõlmimise päev on viimase digitaalallkirja andmise päev) ja on kehtiv kuni …….. lepingu sõlmimisest või kohustuste täitmiseni poolte poolt.
   2. Leping lõpeb lepingu kehtivusaja möödumisel või lepingu ennetähtaegsel ühepoolsel ülesütlemisel või lepingust taganemisel võlaõigusseaduse ja/või käesoleva lepingu alusel.
   3. Lepingu võib ennetähtaegselt lõpetada poolte kokkuleppel.
   4. Tellijal on õigus leping korraliselt ja ilma, et see oleks tingitud töövõtjapoolsest lepingu rikkumisest, üles ütelda igal ajal. Sellisel juhul on töövõtjal õigus nõuda tasu kõikide ülesütlemise hetkeks tehtud tööde eest ning muude põhjendatud ja tõendatud kulude hüvitamist, mis kaasnevad töövõtjale seoses lepingu ülesütlemisega tellija poolt. Töövõtjal ei teki õigust nõuda saamata jäänud tulu.
3. **TEATED**
   1. Lepinguga seotud teated peavad olema esitatud kirjalikus või sellega võrdsustatud elektroonilises vormis, välja arvatud juhtudel, kui sellised teated on informatsioonilise iseloomuga, mille edastamisel teisele poolele ei ole õiguslikke tagajärgi.
   2. Informatsioonilist teadet võib edastada vabas vormis telefoni või e-posti teel lepingus nimetatud kontaktisikule.
   3. Kirjalikud või sellega võrdsustatud elektroonilises vormis teated edastatakse teisele poolele tema lepingus või äriregistris märgitud ametlikule e-postiaadressile digitaalselt allkirjastatuna või posti teel tähitud kirjaga lepingus või äriregistris märgitud ametlikule asukoha aadressile või antakse üle allkirja vastu. Ühe poole teade teisele poolele loetakse kättesaaduks, kui teade on saadetud ametlikule e-posti aadressile ning sellest on möödunud üks tööpäev või postiaadressile ning sellest on möödunud neli tööpäeva, v.a juhul, kui teine pool on teate kättesaamist e-posti teel varasemalt kinnitanud või kättesaamist allkirjaga kinnitanud.
4. **POOLTE KONTAKTISIKUD**
   1. Tellija kontaktisikuks ja esindajaks, kellel on õigus kontrollida töövõtja kohustuste täitmist ning alla kirjutada töö üleandmise-vastuvõtmise aktidele on ………………….. Esindaja äraolekul täidab tema ülesandeid teda asendav teenistuja.
   2. Töövõtja kontaktisikuks ja esindajaks, kes juhib projekteerimistööde tegemist ja kellel on õigus alla kirjutada töö üleandmise-vastuvõtmise aktidele on projektijuht …………., tel , e-post
5. **POOLTE ANDMED JA ALLKIRJAD**

|  |  |
| --- | --- |
| **Tellija:** | **Töövõtja:** |
|  |  |
| Riigimetsa Majandamise Keskus  Registrikood 70004459  Sagadi küla, Haljala vald,  45403 Lääne-Viru maakond  Tel 676 7500  E-post rmk@rmk.ee |  |